เริ่มเเรกมีอาการเจ็บคอมาก กลืนน้ำลายก็เจ็บ ไม่ไอ ไม่มีไข้ ลองส่องคอดู พบคอเเดงมาก เเละเหมือนจุดสีขาวๆ เล็กๆ คล้ายหนอง แต่ก็ไม่แน่ใจค่ะ ตรงบริเวณต่อมทอนซิลค่ะ เลยกินยา ไอบูโบรเฟน กับพารา เพราะเป็นประจำเดือนด้วยจนตอนนี้วันที่สาม อาการเจ็บคอดีขึ้น แต่มีน้ำมูกเเทน จามทั้งวัน และ คันคอบ้างนิดหน่อย ไม่มาก ไม่มีไข้ค่ะ แต่จุดสีขาวตรงทอนซินยังมีอยู่ และเหมือนมีเส้นเลือดฝอยในคอเยอะมากเลยไม่แน่ใจว่าจริงๆแล้วติดเชื้อไว้รัส หรือ แบคทีเรีย เลยอยากสอบถามคุณค่ะว่าอาการแบบนี้ควรทานยาฆ่าเชื้อไหมคะแล้วก็รบกวนสอบถามเป็นความรู้ค่ะ ถ้าเกิดคอติดเชื้อแบคทีเรียถ้าปล่อยไว้นานๆ อาการจะเลวลงยังไงบ้างคะ หรือจริงๆแล้วคอติดเชื้อแบคทีเรียก็สามารถหายเองได้เหมือนคอติดเชื้อไวรัสขอบล่วงหน้าค่ะ
สวัสดีค่ะ อาการเจ็บคออาจเกิดจาก1.คออักเสบหรือคอหอยอักเสบ (pharyngitis)มักเป็นผลจากการที่กำลังเป็นโรคไข้หวัดหรือไข้หวัดใหญ่อยู่ ซึ่งเกิดจากเชื้อไวรัสอาการคือจะมีไข้ ไอ มีเสมหะ เจ็บคอ เสียงแหบ จาม มีน้ำมูก คัดจมูก ตาแดง ปวดหัว ปวดเมื่อยตัวมีประมาณ 10-15% ที่คออักเสบเกิดจากเชื้อแบคทีเรีย ซึ่งมักจะมีไข้สูง หนาวสั่น ปวดหัว ปวดเมื่อยตัว คลื่นไส้วิงเวียน คอแดง เจ็บคอ กลืนลำบาก มีจุดหรือแผ่นสีขาวหรือสีเทาบริเวณลำคอ ต่อมน้ำเหลืองบริเวณคอบวมโต2.ทอนซิลอักเสบ(Tonsillitis)สาเหตุส่วนใหญ่ประมาณ 70%-80% เกิดจากเชื้อไวรัสที่ทำให้เกิดไข้หวัด ไข้หวัดใหญ่ หรือเชื้อไวรัสอื่น ๆ อีกหลายชนิด อีกประมาณ 15-20% เกิดจากเชื้อแบคทีเรีย โดยหากเกิดจากเชื้อไวรัส จะมีอาการของไข้หวัดร่วมกับต่อมทอนซิลทั้งสองข้างโตและแดงเล็กน้อย ส่วนใหญ่มักจะหายได้เองภายใน 7-10 วัน หากเป็นทอนซิลอักเสบจากเชื้อแบคทีเรีย จะมีอาการเจ็บคอมากจนกลืนน้ำและอาหารได้ลำบาก มีไข้สูง หนาวสั่น ปวดศีรษะ ปวดเมื่อยตามตัว อ่อนเพลีย เบื่ออาหาร มีกลิ่นปาก อาจตรวจพบต่อมน้ำเหลืองที่ข้างคอด้านหน้าโต ต่อมทอนซิลทั้งสองข้างจะบวมโต สีแดงจัด อาจเห็นแผ่นหนองขาว ๆ เหลือง ๆ ติดอยู่บนทอนซิล มักไม่มีอาการของไข้หวัดในกรณีของ เนื่องจากไม่มีไข้ ทอนซิลไม่ได้บวมโต ไม่ได้มีสีแดงจัด และมีอาการมีน้ำมูก จาม คันคอ ตามมาดังกล่าว น่าจะเกิดจากเชื้อไวรัสมากกว่าแบคทีเรียค่ะ สำหรับจุดขาวๆ บนต่อมทอนซิล น่าจะเป็นกลุ่มของแบคทีเรีย (หรือนิ่วทอนซิล) ที่โดยปกติก็อาจพบได้ แบคทีเรียเหล่านี้ไม่ได้เป็นสาเหตุที่ทำให้ต่อมทอนซิลอักเสบ แต่อาจเป็นสาเหตุให้มีกลิ่นปาก และเจ็บคอเวลากลืนได้ในบางรายการดูแลตนเองในเบื้องต้น ไม่ว่าจะเกิดจากสาเหตุใด ได้แก่ การดื่มน้ำเปล่ามากๆ โดยควรดื่มน้ำที่อุณหภูมิห้อง หรือน้ำอุ่น งดน้ำเย็น พักผ่อนเยอะๆ ทานอาหารที่มีประโยชน์โดยเฉพาะผักและผลไม้ ทานอาหารอ่อน ๆ รสจืด งดใช้เสียงมาก งดการสูบบุหรี่ หรืออยู่ในที่มีควันบุหรี่ หรือควันต่างๆ งดดื่มแอลกอฮอล์บ้วนปากล้างลำคอด้วยน้ำเกลือบ่อยๆ เป็นต้นหากมีอาการบ่งชี้ว่าน่าจะเกิดจากเชื้อแบคทีเรีย คือไข้สูง เจ็บคอมาก กลืนลำบากและทอนซิลบวมโตมาก สีแดงจัด มีแผ่นหนองชัดเจน โดยที่อาการไอ มีน้ำมูก จาม ไม่เด่นชัด ควรไปพบพบแพทย์เพื่อรับยาปฏิชีวนะทานค่ะ เพราะหากไม่ได้รับยาปฏิชีวนะรักษา อาจมีภาวะแทรกซ้อนตามมาได้ เช่น หูชั้นกลางอักเสบ จมูกอักเสบ ไซนัสอักเสบ ปอดอักเสบ ฝีที่ทอนซิล เชื้ออาจเข้าสู่กระแสเลือดแล้วแพร่กระจายไปยังส่วนต่าง ๆ ทำให้เป็นเยื่อหุ้มสมองอักเสบ ข้ออักเสบชนิดติดเชื้อ เป็นต้น หรืออาจกลายเป็นไข้รูมาติกได้ขอให้อาการดีขึ้นไวไวนะคะ